alexandrainst/scandi-wiki huggingface dataset:
Paul Landois

Paul Landois (1696 – etter 1768) var en fransk forfatter, billedkunstner og encyclopedist.

Landois tragedie Silvie fra 1741 regnes som det første borgerlige sørgespill. Fra 1746 leverte Landois 112 bidrag til Diderot og Alemberts Encyclopédie, hovedsakelig om billedkunst.

Referanser

Litteratur 
 Frank A. Kafker: The encyclopedists as individuals : a biographical dictionary of the authors of the «Encyclopédie». Oxford : Voltaire Foundation at the Taylor Institution, 1988, ISBN 0-7294-0368-8, side 189–190.
 Frank A. Kafker: Notices sur les auteurs des dix-sept volumes de « discours » de l'Encyclopédie. I Recherches sur Diderot et sur l'Encyclopédie, årgang 1989, bind 7, nummer 1, side 125–150, se 145, pdf.

Eksterne lenker 
 «Paul Landois», tekster i Wikisource på fransk
 Liste over Landois' bidrag til Encyclopédie med lenker til artikkeltekstene, Wikisource på fransk
 Silvie, Digitalisering av utgaven fra 1742 i Gallica, digitaliseringsprosjektet  til det franske nasjonalbiblioteket

Franske forfattere
Encyklopedister (Encyclopédie)
Søren Wærenskjold

Søren Wærenskjold (født 12. mars 2000 i Mandal) er en norsk syklist. Han sykler for Uno-X Pro Cycling Team. 

Han vant gaterittet i juniorklassen under NM i landeveissykling 2017. Under EM i landeveissykling 2017 fikk han sølv i landeveisrittet, bak Michele Gazzoli fra Italia.

Han deltok i juniorklassen under VM i landeveissykling 2017 i Bergen, og kom der på 33.-plass i temporittet. På fellesstarten kom han på 75.-plass.

Han deltok i junior-NM i landeveissykling 2018 og kom på fjerde plass, bak Fredrik Finnesand. Han var også med på temporittet i junior-VM i landeveissykling 2018 der han kom på femteplass.

I 2020 vant han International Tour of Rhodes sammenlagt, med to etappeseire og en tredjeplass. 
Det ble også satt norgesrekord på 30km tempo, der han klokket inn på 34:01.5 og forbedret dermed den norske rekorden med ett minutt og 21 sekunder. Snitthastigheten til Mandal-syklisten var dermed på 52.92 kilometer i timen. 
Senere ble han også nummer tre under NM i tempo bak Andreas Leknessund og Tobias Foss.

Søren Wærenskjold tok VM-gull på tempo og bronse på fellesstart i U23-klassen 2022.

Referanser

Eksterne lenker 
 
  Profil hos World Cycling Stats
  Profil hos Swix Rittranking

Norske syklister
Norske landeveissyklister
Personer fra Mandal kommune
Dalbert Henrique

Dalbert Henrique Chagas Estevão (født 8. september 1993) er en brasiliansk fotballspiller som spiller for italienske klubben FC Internazionale Milano.

Referanser

Eksterne lenker 
 

Brasilianske fotballspillere
Fotballspillere for Vitória SC
Fotballspillere for OGC Nice
Fotballspillere for FC Internazionale Milano
Fotballspillere for ACF Fiorentina
Fotballspillere for Stade Rennais FC
Fotballspillere for Cagliari Calcio
Fødsler i 1993
Ingrid Moe

Ingrid Moe (født 15. november 1984 i Bergen) er en norsk syklist. Hun sykler for Bergen CK. 

Hun begynte med sykkelritt i 2014. 

Moe var med å vinne lagtempo under NM i landeveissykling 2015. Under NM i landeveissykling 2016 fikk hun sølv i samme disiplin, sammen med Bergen CK. 

Hun representerte Norge under VM i landeveissykling 2017. Der brøt hun landeveisrittet, etter problemer med utstyret underveis, slik at hun måtte bytte sykkel to ganger. Hun ble tatt ut av rittet cirka halvveis.

Referanser

Eksterne lenker 
 
  Profil hos Swix Rittranking

Norske syklister
Norske landeveissyklister
Norgesmestere i sykling
Personer fra Bergen kommune
Fødsler i 1984
Zinho Vanheusden

Zinho Vanheusden (født 29. juli 1999) er en belgisk fotballspiller som spiller for den nederlandske klubben , på lån fra den italienske klubben FC Internazionale Milano.

Referanser

Eksterne lenker 
 

Belgiske fotballspillere
Fotballspillere for FC Internazionale Milano
Fotballspillere for Standard Liège
Fotballspillere for Genoa CFC
Fotballspillere for AZ Alkmaar
Fødsler i 1999
Carlo Pinsoglio

Carlo Pinsoglio (født 16. mars 1990) er en italiensk fotballspiller som spiller for Juventus FC.

Referanser

Eksterne lenker 
 

Italienske fotballspillere
Fotballspillere for Juventus FC
Fotballspillere for FC Esperia Viareggio
Fotballspillere for Pescara Calcio
Fotballspillere for Vicenza Calcio
Fotballspillere for Modena FC
Fotballspillere for AS Livorno Calcio
Personer fra Storbyområdet Torino
Fødsler i 1990
Dynodorcus antaeus

Dynodorcus antaeus er en stor og kraftig bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En stor og kraftig (34 - 86 millimeter), halvblank, svart hjortebille. Den er en av de største artene i Dorcini. Hannens kjever (mandibler) er sterkt forstørrede, krumme, med en kraftig tann på oversiden noe innenfor midten. Det brede hodet har en grunn grop i midten. Hunnen er mye mindre og har ikke forstørrede kjever.

Levevis 
Larvene utvikler seg i morken ved, utviklingen tar gjerne flere år. Hos denne arten legger hunnene egg i nokså harde, døde stammer ved hvitråte. De voksne billene er aktive flygere, hannene kjemper om hunnene ved hjelp av de forstørrede kjevene. Arten er populær som oppdrettsdyr og er regnet som forholdsvis enkel å avle opp i fangenskap

Utbredelse 
Arten er nokså vidt utbredt fra India i vest til Vietnam i øst.

Systematisk inndeling 
I de nyeste inndelingene blir arten vanligvis plassert i slekten Dorcus.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Dorcini
 Slekten Dynodorcus Didier, 1930
 Dynodorcus antaeus (Hope, 1842) 
 Dynodorcus antaeus antaeus (Hope, 1842) - vidt utbredt
 Dynodorcus antaeus datei (Fujita, 2010) - Malaysia og det sørlige Vietnam
 Dynodorcus antaeus miyashitai (Fujita, 2010)

Referanser

Eksterne lenker 
 Bildegalleri over en del arter
 Bilder va en del arter
 

Hjortebiller
Biller formelt beskrevet i 1842
Vest-Malaysias insekter
Indias insekter
Vietnams insekter
Nepals insekter
Bhutans insekter
Myanmars insekter
Kinas insekter
Thailands insekter
Laos' insekter
Sumatras insekter
Taiwans insekter
Joel Ayeko

Joel Ayeko (født 1998) er en ugandisk friidrettsutøver som konkurrerer i langdistanseløp, terrengløp og fjelløp. Han fikk sølv individuelt under VM i fjelløp 2017.

Idrettskarriere

2016 
Ayeko deltok i juniorklassen i VM i fjelløp 2016. Han vant løpet individuelt, og Uganda vant også lagkonkurransen, der hans to landsmenn Victor Kiplangat og Albert Chemutai kom på andre- og tredjeplass individuelt.

2017 
Han deltok i det ugandiske mesterskapet i terrengløp, og kom der på tiendeplass i juniorklassen.

I VM i fjelløp 2017 i Italia kom han på andreplass i seniorklassen, bak Victor Kiplangat, og Uganda vant også lagkonkurransen.

Referanser

Eksterne lenker 
 

Ugandiske friidrettsutøvere
Terrengløpere
Verdensmestere i friidrett
Fødsler i 1998
Dynodorcus curvidens

Dynodorcus curvidens er en stor og kraftig bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En stor og kraftig (25-88 millimeter), halvblank, svart hjortebille. Den ligner mye på Dynodorcus antaeus men er noe mindre og slankere med spinklere kjever hos hannen. Arten er vidt utbredt og formrik. Hannens kjever (mandibler) er sterkt forstørrede, krumme, med en kraftig tann på oversiden noe innenfor midten. Det brede hodet har en grunn grop i midten. Hunnen er mye mindre og har ikke forstørrede kjever. Noen former har antydning til punktrader på dekkvingene.

Levevis 
Larvene utvikler seg i morken ved, utviklingen tar gjerne flere år. Hos denne arten legger hunnene egg i nokså harde, døde stammer ved hvitråte. De voksne billene er aktive flygere, hannene kjemper om hunnene ved hjelp av de forstørrede kjevene. Arten er populær som oppdrettsdyr, særlig i Japan, og er regnet som forholdsvis enkel å avle opp i fangenskap

Utbredelse 
Arten er utbredt fra det nordøstlige India i vest til Ny-Guinea i øst. Den blir gjerne delt opp i mange underarter, noen av disse blir ofte regnet som egne arter.

Systematisk inndeling 

I de nyeste inndelingene blir arten vanligvis plassert i slekten Dorcus.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Dorcini
 Slekten Dynodorcus Didier, 1930
 Dynodorcus curvidens (Hope, 1840) 
 Dynodorcus curvidens babai (Fujita, 2010) - sørlige Vietnam
 Dynodorcus curvidens binodulosus (Waterhouse, 1874) - Japan
 Dynodorcus curvidens curvidens (Hope, 1840) - nordøstlige India, Bhutan, Myanmar, nordlige Thailand, nordlige Vietnam
 Dynodorcus curvidens formosanus (Miwa, 1929) - Taiwan
 Dynodorcus curvidens hopei (Saunders, 1854) - Kina, ofte regnet som en egen art
 Dynodorcus curvidens kazuhisai (Tsukawaki, 1998) - Java
 Dynodorcus curvidens khaoyaiensis (Baba, 2012) - Thailand
 Dynodorcus curvidens meeki (Boileau, 1906) - Ny-Guinea, ofte regnet som en egen art
 Dynodorcus curvidens palawanicus (Bomans, 1989) - Palawan, Filippinene
 Dynodorcus curvidens parryi (Thomson, 1862)
 Dynodorcus curvidens ritsemae (Oberthür & Houlbert, 1914) - Java og Filippinene, ofte regnet som en egen art
 Dynodorcus curvidens setsuroi (Mizunuma, 1994) - Mindanao, Filippinene
 Dynodorcus curvidens ungaiae Nagai & Tsukawaki, 1999 - Sulawesi
 Dynodorcus curvidens volscens (Didier & Seguy, 1952) - Thailand til Sumatra og Borneo

Referanser

Eksterne lenker 
 Bildegalleri over en del arter
 Bilder va en del arter
 

Hjortebiller
Biller formelt beskrevet i 1840
Indias insekter
Bhutans insekter
Myanmars insekter
Thailands insekter
Vest-Malaysias insekter
Vietnams insekter
Sumatras insekter
Borneos insekter
Japans insekter
Filippinenes insekter
Javas insekter
Sulawesis insekter
Ny-Guineas insekter
Ol’ Burger Beats

Ol' Burger Beats (egentlig Ole-Birger Neergård), (født 1992) er en norsk hip-hop-produsent, DJ og platesamler fra Vatne i Haram kommune. Han er medlem av Oslo-kollektivet Mutual Intentions (Fredfades, Ivan Ave, Yogisoul m.fl), som igjen blir distribuert av Playground Music Norway.

Ol' Burger Beats ble først en del av hip-hop-scenen i 2014, da han ga ut debutalbumet High Rhodes LP. Albumet fikk god omtale både i Norge og internasjonalt, og hip-hop-magasiner som Okayplayer og Mass Appeal sammenlignet den unge beatmakeren med legender som Pete Rock og J Dilla. Vinylutgaven av albumet hadde 4 bonusspor, og plata var blant annet gjestet av rappere som Illa J og Denmark Vessey. Illa J-samarbeidet «20 Years» ble også utgitt som musikkvideo. Året etter ga Ol' Burger Beats ut instrumental-EP-en Unreleased Instrumentals gjennom den tyske labelet/platebutikken HHV.de. I 2017 ble Ol' Burger Beats en del av det Oslo-baserte labelet Mutual Intentions, og slapp albumet Mind Games i slutten av april. Mind Games er gjestet av artister som Ivan Ave, Jeremiah Jae og Quelle Chris, og ble gitt ut på vinyl og instrumentalkassett.

Ol' Burger Beats har også gjort flere norske prosjekter, og samarbeidet med artister som Kjartan Gaulfossen på EP-en Tidagersvarselet, og Sunnmørsrapperne i Side Brok på EP-en Hovdebygda Blues. Han har spilt på Øyanatt to ganger, og varmet opp for artister som Kaytranada. I 2017 var Ol' Burger Beats finalist i Momentium-konkurransen Musikkprisen.

Diskografi 
 High Rhodes LP (The Soul Dojo, 2014)
 Unreleased Instrumentals (HHV.de, 2015)
 Hovdebygda Blues m/ Side Brok (Ol' Burger Beats, 2015)
 Tidagersvarselet m/ Kjartan Gaulfossen (Stundom Records, 2016)
 Mind Games (Mutual Intentions, 2017)

Referanser 

Norske musikere
Hiphopmusikere
Serrognathus bucephalus

Serrognathus bucephalus (også kjent som Dorcus bucephalus) er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En stor til meget stor (hannen 51-87 millimeter), brunsvart, kraftig bygd hjortebille, hannens kjever krumme og kraftig forstørrede. Kroppen er litt flattrykt, hannens hode er svært stort for å gi plass til de store kjevene, hunnen har en mer jevnbred kroppsform. Hannenes kjever er mer eller mindre sagtaggede på innersiden langs omtrent halve lengden. Hunnen er mye mindre enn hannen.

Levevis 
Larvene utvikler seg i råtne trestammer, hunnene legger egg i nokså harde, døde trestammer med hvitråte. Arten er regnet som forholdsvis enkel å avle opp i fangenskap

Utbredelse 
Arten lever på Java.

Systematisk inndeling 
Arten blir ofte plassert i slekten Dorcus.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Dorcini
 Slekten Serrognathus Motschulsky, 1861 – 28 arter
 Underslekten Serrognathus (i snever forstand)
 Serrognathus bucephalus (Perty, 1831)

Referanser

Kilder 
 Oversikt over artene

Eksterne lenker 
 
 Bildegalleri
 

Hjortebiller
Biller formelt beskrevet i 1831
Javas insekter
Serrognathus (Lasiodorcus) taurus

Serrognathus taurus (også kjent som Dorcus taurus) er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor til stor (hannen 16-64 millimeter), brun til svart, kraftig bygd hjortebille, hannens kjever gjerne nokså rette, lange og slanke og mer eller mindre kraftig forstørrede. Hos alle populasjoner forekommer det lang-kjevede (telodonte) og kort-kjevede hanner. Kroppen er litt flattrykt, hannens hode er svært stort for å gi plass til de store kjevene, hunnen har en mer jevnbred kroppsform. Hannenes kjever er mer eller mindre sagtaggede på innersiden langs omtrent halve lengden. Dekkvingene er ofte brune. Hunnen er mindre enn hannen.

Levevis 
Larvene utvikler seg i råtne trestammer, hunnene legger egg i nokså harde, døde trestammer med hvitråte. Arten er regnet som forholdsvis enkel å avle opp i fangenskap

Utbredelse 
Arten lever er utbredt i Malaysia, Indonesia øst til Sulawesi, og på Filippinene.

Systematisk inndeling 
Arten blir ofte plassert i slekten Dorcus.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Dorcini
 Slekten Serrognathus Motschulsky, 1861 – 28 arter
 Underslekten Lasiodorcus Didier, 1931
 Serrognathus taurus (Fabricius, 1801)
 Serrognathus taurus borneensis (Hughes & Bomans, 1993)
 Serrognathus taurus cofaisi Lacroix, 1983 - Vest-Malaysia
 Serrognathus taurus crebrecips (Chevrolat, 1841) - Filippinene, noen ganger regnet som en egen art
 Serrognathus taurus gypaetus (Laporte de Castelnau, 1840) - Java
 Serrognathus taurus jampeanus (Mizunuma, 1994) - Sulawesi
 Serrognathus taurus moineri (Lacroix, 1983) - Mindanao og Palawan, Filippinene
 Serrognathus taurus subtaurus Maes, 1992 - Borneo
 Serrognathus taurus taurus (Fabricius, 1801) - Vest-Malaysia, Sumatra, Borneo

Referanser

Kilder 
 Oversikt over artene

Eksterne lenker 
 
 Bildegalleri
 

Hjortebiller
Biller formelt beskrevet i 1801
Vest-Malaysias insekter
Filippinenes insekter
Sumatras insekter
Borneos insekter
Javas insekter
Sulawesis insekter
Haldis Halvorsen

Haldis Halvorsen (født 22. september 1889 i Dale i Sunnfjord, død 17. august 1936 i Høyanger) var en norsk operasanger (mezzosopran).

Halvorsen var datter av sogneprest Edvard Johan Michelsen og Helene Sofie Ziesler Smith. Fra 1907 til 1912 studerte hun sang hos Marie Irgens i Kristiania og fortsatte deretter sine studier i Berlin. Hun hadde sin sangdebut i Kristiania i 1912. I 1915 giftet hun seg med fiolinisten Leif Halvorsen.

Halvorsen var ansatt ved Opera Comique i Kristiania mellom 1918 og 1921 der hun bl.a. gjorde Dalila i Samson og Dalila, Rachel i Jødinnen (La Juive), Elisabeth i Tannhäuser og Azucena i Trubaduren. Hun konserterte i både Norge, Sverige, Danmark og Tyskland og opptrådte på statsoperaen i Berlin og operaen i Kiel.

Halvorsen uroppførte flere verker av norske komponister, bl.a. «Ave Maria» opus 4 og Mignon – Zwei Gedichte von Goethe opus 7 av Fartein Valen. Sistnevnte verk var også dedikert til Halvorsen.

Referanser

Kilder 
 
 

Norske operasangere
Mezzosopraner
Personer fra Fjaler kommune
Øyvin Rannem

Øyvin Rannem (født i 1938) er en norsk typograf som har skrevet flere bøker om typografi og skrifthistorie.   

Han har svennebrev som typograf og har jobbet i trykkeri og forlag. Han har tidligere undervist i typografi og skrifthistorie ved Høgskolen i Buskerud. 

I 2017 utgav han boka Bokstavene i historien om bokstavutviklingen i Vest-Europa fra antikken til fascismen. Boken fikk svært god omtale i avisen Dagens Næringsliv av anmelderen Bjørn Gabrielsen.

Bibliografi 

 2017: Bokstavene i historien – Maktsymbol fra Augustus til Mussolini, Forlaget Press ISBN 978-82-328-0075-9
 2012: Typografi og skrift, Abstrakt forlag, ISBN 8279351191
 1988: Bokstav, bilde, budskap, Universitetsforlaget,  Oslo, ISBN 8200351386

Referanser  

Norske typografer
Norske sakprosaforfattere
Tina - The Tina Turner Musical

Tina - The Tina Turner Musical er en musikal som handler om livet til Tina Turner, den blir regissert av Phyllida Lloyd. Musikalen ble først satt opp på Aldwych Theatre i West End den 21. mars 2018.

Produksjoner 

 Aldwych Theatre i West End fra 21. mars 2018 til 3. september 2023
 Stage Operettenhaus i Hamburg fra 2. mars 2019 til 18. august 2022
 Lunt-Fontanne Theatre på Broadway fra 12. oktober 2019 til 14. august 2022
 Beatrix Theater i Utrecht fra 1. februar 2020 til 19. februar 2023
 Teatro Coliseum i Madrid fra 1. oktober 2021 til 8. januar 2023
 USA-turne fra 13. september 2022 til 3. september 2023
 Stage Apollo Theater i Stuttgart fra 7. mars 2023 til 23. desember 2023
 Theatre Royal i Sydney fra 4. mai 2023 til 17. september 2023

Sanger 

 «A Fool in Love»
 «Better Be Good to Me»
 «Be Tender with Me Baby»
 «Disco Inferno»
 «Don't Turn Around»
 «I Want To Take You Higher»
 «The Hunter»
 «I Can't Stand the Rain»
 «I Don't Wanna Fight»
 «It's Gonna Work Out Fine»
 «Let's Stay Together»
 «Matchbox»
 «Nutbush City Limits»
 «Open Arms»
 «Private Dancer»
 «Proud Mary»
 «River Deep – Mountain High»
 «Shake A Tail Feather»
 «The Best»
 «Sound Of Mystic Law»
 «Tonight»
 «We Don't Need Another Hero»
 «What's Love Got to Do with It»

I rollene 

 Adrienne Warren ... Tina Turner	
 Kobna Holdbrook-Smith ... Ike Turner
 Madeline Appiah ... Zelma Bullock	
 Lorna Gayle ... Gran Georgeanna	
 Tom Godwin ... Phil Spector
 Tom Godwin ... Terry Britten
 Francesca Jackson ... Rhonda Graam	
 Aisha Jawando ... Alline Bullock	
 Natey Jones ... Richard Bullock
 Natey Jones ... Raymond Hill	
 Gerard McCarthy ... Erwin Bach	
 Ryan O’Donnell ... Roger Davies	
 Kit Esuruoso ... Craig Hill	
 Jason Langley ... Carpenter
 Jason Langley ... Martyn Ware	
 Baker Mukasa ... Ronnie Turner

Produsenter 

 Stage Entertainment - produsent
 Joop van den Ende - produsent
 Tali Pelman - produsent
 Tina Turner - Executive Producer
 Erwin Bach - Executive Producer
 The Nederlander Organization - Associate Producer
 Mark Rubinstein Ltd - Daglig leder

Eksterne lenker 

 tinathemusical.com

Tina Turner
Musikaler satt opp på West End
Musikaler satt opp på Broadway
Verk fra 2018
Austerelv

Austerelv (nordsamisk: Uhc-Oardu, historisk Ucc-Oardo) er et fraflyttet sted i Båtsfjord kommune i Finnmark. Stedet ligger ved Austerelvas munning i Syltefjorden, ca. 21 kilometer (i luftlinje) sørøst for tettstedet Båtsfjord.

Referanser 

Tidligere bosetninger i Troms og Finnmark
Bosetninger i Båtsfjord
Ytre Syltefjord

Ytre Syltefjord er et fraflyttet fiskevær i Båtsfjord kommune i Finnmark. Stedet ligger ved Sandfjorddalselvas munning på vestsida av Syltefjorden, ca. 20 kilometer (i luftlinje) øst for tettstedet Båtsfjord. 

Stedet ble fraflyttet i 1946, og var tidligere et stort og viktig fiskevær i kommunen.

Referanser 

Tidligere bosetninger i Troms og Finnmark
Bosetninger i Båtsfjord
Serrognathus (Eurytrachelus) reichei

Serrognathus reichei (også kjent som Dorcus reichei) er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor til stor (hannen 18-66 millimeter), brun til svart, kraftig bygd hjortebille, hannens kjever gjerne nokså rette, lange og slanke og mer eller mindre kraftig forstørrede, med to tenner litt utenfor midten. Kroppen er litt flattrykt, hannens hode er stort for å gi plass til de store kjevene, hunnen har en mer jevnbred kroppsform. Hannenes kjever er ikke sagtakkede (i motsetning til de fleste andre Serrognathus-artene) men er ellers ganske variable i formen. Dekkvingene er ofte brune. Hunnen er mindre enn hannen.

Levevis 
Larvene utvikler seg i råtne trestammer, hunnene legger egg i døde trestammer med hvitråte. Arten er regnet som forholdsvis enkel å avle opp i fangenskap

Utbredelse 
Arten er utbredt i Sørøst-Asia, fra India og Nepal i vest til Borneo og Sumatra i øst.

Systematisk inndeling 
Arten blir ofte plassert i slekten Dorcus.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Dorcini
 Slekten Serrognathus Motschulsky, 1861 – 28 arter
 Underslekten Eurytrachelus Thomson, 1862
 Serrognathus reichei (Hope, 1842)
 Serrognathus reichei clypeatus (Benesh, 1950) - Taiwan
 Serrognathus reichei hansteini (Albers, 1889) - Sumatra
 Serrognathus reichei hirticornis (Jakowlew, 1896) - Kina: Sichuan og Fujian
 Serrognathus reichei prosti (Boileau, 1901) - Borneo
 Serrognathus reichei reichei (Hope, 1842) - Nord-India og Nepal til Vietnam

Referanser

Kilder 
 Oversikt over artene

Eksterne lenker 
 
 Bildegalleri
 

Hjortebiller
Dyr formelt beskrevet i 1842
Indias insekter
Nepals insekter
Vest-Malaysias insekter
Borneos insekter
Kinas insekter
Bhutans insekter
Bangladeshs insekter
Myanmars insekter
Thailands insekter
Laos' insekter
Vietnams insekter
Taiwans insekter
Sumatras insekter
Javas insekter
Filippinenes insekter
Elisabeth Egseth Hansen

Elisabeth Egseth Hansen (født 1968 i Trondheim) er en norsk dramaturg, produsent og kurator. Fra 1. januar 2019 er hun teatersjef ved Trøndelag Teater. Hun arbeidet tidligere som dramaturg ved teatret. Teatersjefstillingen er en åremålstilling på fire år. Hun etterfølger Kristian Seltun.

Hansen er kunstfaglig utdannet innen estetikk og visuell kommunikasjon. Hun er cand.philol. i filmvitenskap fra NTNU, der hun skrev hovedfagsoppgave om tidsopplevelsen i det fotografiske, med stor vekt på den franske filosofen Gilles Deleuze. 

Etter avsluttet utdanning har hun arbeidet innenfor det frie scenekunstfeltet, som kurator, konsulent, produsent og dramaturg. Hun har blant annet arbeidet som produsent- og informasjonsansvarlig (2001–2002), og senere som kunstnerisk og daglig leder (2004–2005) ved Teaterhuset Avant Garden. I perioden 2005–2006 var hun kunstnerisk koordinator og dramaturg for det norsk-iranske dansekompaniet Impure Company.

I 2008–2011 var hun scenekunstkonsulent i Norsk kulturråd. I 2017 er hun medlem av Kulturdepartementets ekspertpanel ved departementets periodiske evaluering av teatre og orkestre.

Hun har hatt flere verv, i hovedsak innen kulturlivet: 
 Nettverk for kunst og estetikk, NTNU – styremedlem (1999–2000)
 Teaterhuset Avant Garden – medlem i kunstnerisk råd (2005–2008)
 Heddakomiteen – medlem (2012–2013)
 Cinemateket i Trondheim – styremedlem (2013–2017)
 Teater Manu – styremedlem (oppnevnt av Kulturdepartementet) (2016–   ).

Referanser

Kilder 
 
 Trøndelag Teater om ansettelsen

Eksterne lenker 
 
  NRK om Hansens ansettelse som teatersjef for Trøndelag Teater
  NTNU-alumniportrett av Elisabeth Egseth Hansen

Norske dramaturger
Norske teatersjefer
Fødselsdato ikke oppgitt